Kai širdis tvaksi
Širdužę aš dainiaus turiu,
Šiaip ar taip kalbėsi:
Vos jinai man suliepsnoja –
Bėgu į šlamėsį,
Į šlamėsį pinavijų,
Į šlamėsį miško,
Pro kurį andai saulutė
Taip širdingai tryško.

Aš varguolių dainininkas:
Pamatau berželį,
Tuoj apgiedu, apdainuoju
Jojo skurdžią dalį.
Seniau jis linksmai kuždėjo
Margajai pievužei, –
Dabar verkia ir raudoja,
Susikrimtęs ūžia.

Aš dainelių sėjikėlis –
Tai kiekvienas žino:
Uždainuoju – visi lekia
Į daubas beržyno.
Jaunos mergos gėles renka,
Su bernais juokauja,
O berniokai josna meilę
Beria pilna sauja.

Eilėraščiai